Nuostatai patvirtinti Pakruojo suaugusiųjų ir jaunimo švietimo centro direktoriaus

2024-12-19 įsakymu Nr.156A

**PAKRUOJO RAJONO MOKYTOJŲ STEAM KLUBO NUOSTATAI**

1. **Bendrosios nuostatos**
	1. Šie nuostatai reglamentuoja Pakruojo rajono mokytojų STEAM klubo (toliau – Klubas), veikiančio prie Pakruojo suaugusiųjų ir jaunimo švietimo centro (toliau-švietimo centras) veiklą, narių teises ir pareigas.
	2. Klubas yra savanoriška mokytojų grupė iš įvairių Pakruojo rajono švietimo įstaigų, besidominčių STEAM (gamtos mokslų, technologijų, inžinerijos, menų ir matematikos) sritimis.
	3. Klubas veikia vadovaudamasis Lietuvos Respublikos teisės aktais, LR Švietimo įstatymu, kitais švietimo veiklą reglamentuojančiais teisės aktais ir šiais nuostatai
	4. Klubo veiklos tikslas – skatinti mokytojų domėjimąsi mokslu, technologijomis, inžinerija, menu ir matematika, ugdyti kūrybiškumą, diegti naujoves, inovatyvumą ir komandinio darbo įgūdžius, dalintis pedagogine patirtimi, skatinti jos kaupimą.
2. **Narystė klube**
	1. Klubo nariu gali tapti bet kuris ugdymo įstaigos mokytojas, besidomintis STEAM sritimis.
	2. Narystė klube yra savanoriška.
3. **Narių teisės ir pareigos:**
	1. Teisė dalyvauti klubo veikloje, siūlyti idėjas
	2. Pareiga laikytis klubo nuostatų, dalyvauti veiklose.
4. **Klubo veikla**
	1. Klubo veikla organizuojama po pamokų, atsižvelgiant į mokytojų galimybes.
	2. Klubo veiklos metu organizuojami įvairūs renginiai, projektai, eksperimentai, dirbtuvės, susiję su STEAM sritimis.
	3. Klubo veikloje dalyvauja mokytojai, kviesti specialistai, taip pat kiti suinteresuoti asmenys.
	4. Klubo veiklos rezultatai pristatomi rajono bendruomenei, dalyvaujama įvairiuose konkursuose, parodose.
	5. Klubo veiklos formos: teminiai susitikimai, projektai, ekskursijos, stovyklos. Dalyvavimas moksliniuose konkursuose, olimpiadose.
	6. Klubo nariui , kuris inicijavo: priemonės, pamokos plano parengimą, praktinės veiklos demonstravimą, vedė klubo veiklą išduodama švietimo centro pažyma dėl metodinės veiklos organizavimo.
5. **Klubo valdymas**
	1. Klubui vadovauja klubo tarybos pirmininkas, kuris išrenkamas klubo narių visuotinio susirinkimo metu.
	2. Klubo tarybos kadencija 2 metai.
	3. Klubo tarybą sudaro 3-5 asmenys (su pirmininku)
	4. Klubo tarybos vadovas organizuoja klubo veiklą, koordinuoja narių darbą, atstovauja klubui už jo ribų.
	5. Klubo nariai dalyvauja priimant sprendimus, susijusius su klubo veikla.
	6. Klubas bendradarbiauja su kitais STEAM klubais, universitetais, įmonėmis, organizacijomis.
6. **Lėšos :**
	1. Klubo veiklai finansuoti gali būti naudojamos ugdymo įstaigų, švietimo centro, savivaldybės biudžeto lėšos, taip pat renkamos lėšos iš rėmėjų.
	2. Klubo lėšos naudojamos reikalingoms medžiagoms, įrangai, renginių organizavimui įsigyti.
7. **Nuostatų keitimas**
	1. Šie nuostatai gali būti keičiami klubo narių visuotiniame susirinkime
8. **Baigiamosios nuostatos**
	1. Šie nuostatai įsigalioja nuo patvirtinimo dienos.
	2. Visus klausimus, neišspręstus šių nuostatų, reglamentuoja Lietuvos Respublikos teisės aktai.